Produkty a služby v roku 2014 (2013)

Činnosti Nadácia prispieva v rámci politík vonkajších vzťahov EÚ k zlepšovaniu rozvoja ľudského kapitálu v 30 partnerských krajinách určených v jej nariadení a správnou radou. Medzi jej hlavné činnosti patrí podpora politík a projektov EÚ, poskytovanie analýz politík, šírenie a výmena informácií a skúseností a podpora budovania kapacít v partnerských krajinách. Prínos nadácie vyplýva z jej neutrálnej, nekomerčnej a jedinečnej znalostnej základne, ktorá vychádza zo skúseností v oblasti rozvoja ľudského kapitálu a jeho prepojenia na zamestnanosť. To zahŕňa expertízu v prispôsobení prístupov k rozvoju ľudského kapitálu v EÚ a jej členských štátoch kontextu partnerských krajín. V pracovnom programe ETF na rok 2014 sa uvádza 19 podnikových výsledkov, ktoré prispievajú k rozvoju ľudského kapitálu v susedných krajinách. Tieto výsledky zamerané na dosah boli formované úlohou ETF pri projektovaní vonkajších rozmerov politík EÚ v oblasti zručností a nástrojov na podporu EÚ ako globálneho aktéra. Dynamické prostredie, v ktorom ETF funguje v kontexte rozvíjajúcich sa partnerských krajín a priorít EÚ si vždy vyžadujú vysokú mieru pružnosti pri neustálom aktualizovaní a prispôsobovaní očakávaných výsledkov. Rok 2014 sa vyznačoval najmä pretrvávajúcou politickou nestabilitou v južnom a východnom Stredomorí a vo východnej Európe z dôvodu vojenskej krízy na Ukrajine. V súlade so strednodobými cieľmi ETF na roky 2014 – 2017 výsledky za rok 2014 zahŕňajú pokrok v troch podnikových strategických cieľoch: 1. posilnenie analýzy politiky odborného vzdelávania a prípravy založenej na dôkazoch; 2. modernizácia systémov odborného vzdelávania a prípravy v celoživotnom vzdelávaní; 3. zvýšenie relevantnosti poskytovania odborného vzdelávania a prípravy. V nasledujúcej tabuľke je uvedená miera dokončenia výsledkov podľa činností a výstupov dosiahnutých v rámci jednotlivých strategických cieľov. Strednodobý cieľ na roky 2014 – 2017 a ročné ciele na rok 2014 Miera dokončenia v roku 2014 v % Strategický cieľ 1: Posilnenie analýzy politiky odborného vzdelávania a prípravy založenej na dôkazoch Ročný cieľ 1: Podporovať analytické kapacity partnerských krajín v oblasti rozvoja ľudského kapitálu 88 % Strategický cieľ 2: Modernizácia systémov odborného vzdelávania a prípravy v celoživotnom vzdelávaní Ročný cieľ 2: Podporovať partnerské krajiny v modernizácii systémov odborného vzdelávania a prípravy v celoživotnom vzdelávaní – vrátane viacúrovňovej správy a zabezpečenie kvality 94 % Strategický cieľ 3: Zvýšenie relevantnosti poskytovania odborného vzdelávania a prípravy Ročný cieľ 3: Zvýšenie relevantnosti poskytovania odborného vzdelávania a prípravy prostredníctvom inovačných prístupov – kvalifikácií a systémov kvalifikácií, učenia a vyučovania v rámci odborného vzdelávania a prípravy, zamestnania a zamestnateľnosti, zručností týkajúcich sa migrácie a mobility a podnikateľského vzdelávania a podnikateľských zručností. 92 % Miera dokončenia 91 % Okrem dokončenia výsledkov na rok 2014 ETF taktiež dodala ďalších osem podnikových výstupov zo svojho pracovného programu na rok 2013 z dôvodu zmeny jej prostredia. Tieto výstupy predstavovali ďalších 6 % práce ETF v roku 2014. To vedie k 97 % celkovej miere dokončenia v rámci pomoci ETF partnerským krajinám. V roku 2013 bola miera dokončenia oproti výstupom 144 ku 152, čo predstavuje 94,73 %. Ďalším potvrdením silnej výkonnosti ETF a hodnoty jej príspevku k EÚ ako globálnemu aktérovi je zvyšujúci sa dopyt po podpore ETF v rámci externých vzťahov EÚ. V roku 2014 ETF dostala a spravovala spolu 82 žiadostí o pomoc od útvarov EÚ na ústredí a z delegácií EÚ v porovnaní so 78 v roku 2013. V kontexte pracovného programu na rok 2014 nadácia počas roka taktiež reagovala na priame žiadosti Európskej komisie. 2014 2013 Prebiehajúce žiadosti Komisie 82 78 % Žiadosti adresované krajinám juhovýchodnej Európy a Turecku 34 % 38 % % Žiadosti adresované krajinám juhovýchodného Stredomoria 42 % 28 % % Žiadosti adresované krajinám východnej Európy 17 % 18 % % Žiadosti adresované stredoázijským krajinám 7 % 15 %